Κοινό  Ψήφισμα Αλληλεγγύης   των  Συλλόγων  Π.Ε. και ΕΛΜΕ Πελοποννήσου 

Αργολίδας, Αρκαδίας, Κορινθίας,  Λακεδαίμονος «Ο Πλήθων», Μολάων «Γιάννης Ρίτσος», Σικυώνας – Ξυλοκάστρου, Α΄ΕΛΜΕ, Κορινθίας, Β΄ΕΛΜΕ Κορινθίας,   ΕΛΜΕ Λακωνίας,  ΕΛΜΕ Αρκαδίας,  Α΄ΕΛΜΕ Μεσσηνίας  Β΄ΕΛΜΕ Μεσσηνίας  , ΕΛΜΕ Αργολίδας, για την συνδικαλιστική  δίωξη της  Ελισάβετ Παπαδοπούλου.

Η ΠΟΙΝΙΚΟΠΟΙΗΣΗ ΤΗΣ ΣΥΝΔΙΚΑΛΙΣΤΙΚΗΣ ΔΡΑΣΗΣ ΚΑΙ ΤΩΝ ΑΓΩΝΩΝ 

ΔΕ ΘΑ ΠΕΡΑΣΕΙ!
Καταγγέλλουμε την αιφνιδιαστική απόφαση του υπουργείου Παιδείας να θέσει σε αργία την συναδέλφισσα Ελισάβετ Παπαδοπούλου, αιρετή Εκπρόσωπο των εκπαιδευτικών στο ΠΥΣΠΕ Λακωνίας και Πρόεδρο του Συλλόγου Μολάων «Γ. Ρίτσος». Όλα άρχισαν όταν η Διεύθυνση Πρωτοβάθμιας Εκπαίδευσης Λακωνίας άσκησε δίωξη σε βάρος της  με βάση τον «νέο» πειθαρχικό κώδικα για «αναξιοπρεπή συμπεριφορά εντός ή εκτός υπηρεσίας», μια αναχρονιστική, ασαφή και γενικόλογη κατηγορία, μόνο και μόνο γιατί έπρεπε να βρεθεί κάτι προς κατηγορία!

 Η συναδέλφισσα διώκεται γιατί υπερασπίστηκε τα εργασιακά δικαιώματα των συναδέλφων, αποκάλυψε τις αυθαιρεσίες και τις παραβιάσεις της νομοθεσίας από τη διοίκηση, καθώς και την άθλια πραγματικότητα των σχολικών μονάδων και της λειτουργίας τους (κενά, κ.λπ.). 

Η απόφαση να τεθεί σε αυτοδίκαιη αργία τώρα, ενώ έχουν περάσει 5 μήνες από την παραπομπή της στο πειθαρχικό και λίγες ημέρες πριν την ανακοίνωση της απόφασης του πειθαρχικού, είναι πολιτική πράξη αυταρχισμού που επιδιώκει να ποινικοποιήσει τη συνδικαλιστική δράση  και να δημιουργήσει κλίμα φόβου !
Η δίωξη αυτή έρχεται να προστεθεί στη βιομηχανία διώξεων που έχει στηθεί ενάντια σε κάθε εκπαιδευτικό που τολμά να αντιδράσει στις επιλογές του υπουργείου Παιδείας και της κυβερνητικής πολιτικής. Ουσιαστικά βαπτίζεται παράπτωμα η ίδια η συνδικαλιστική δράση.
Το ψήφισμα είναι ανοιχτό για υπόγραφες, καλούμε όλους τους Συλλόγους Π.Ε.  όλες τις  ΕΛΜΕ ,φορείς , σωματεία   της Χώρας να το  προσυπογράψουν ,μέχρι τώρα έχουν συγκεντρωθεί 655 υπογραφές ( ΣΤΕΛΝΕΤΕ ΤΟ ΟΝΟΜΑΤΕΠΩΝΥΜΟ ΣΑΣ Ή ΤΟ ΣΥΛΛΟΓΟ Ή ΤΗΝ ΙΔΙΟΤΗΤΑ ΣΑΣ ΣΤΟ ΕΜΑΙL : syllogosgritsos@gmail.com)
ΑΛΛΗΛΕΓΓΥΗ & ΣΥΜΠΑΡΑΣΤΑΣΗ ΣΤΗ ΣΥΝΑΔΕΛΦΟ ΜΑΣ ΕΛΙΣΑΒΕΤ ΠΑΠΑΔΟΠΟΥΛΟΥ

ΝΑ ΑΝΑΚΛΗΘΕΙ ΤΩΡΑ Η ΑΠΟΦΑΣΗ ΓΙΑ ΑΥΤΟΔΙΚΑΙΗ ΑΡΓΙΑ

ΚΑΜΙΑ ΑΝΟΧΗ ΣΤΗ ΔΙΟΙΚΗΤΙΚΗ ΤΡΟΜΟΚΡΑΤΙΑ

ΑΜΕΣΗ ΠΡΟΣΤΑΣΙΑ ΤΩΝ ΣΥΝΔΙΚΑΛΙΣΤΙΚΩΝ ΔΙΚΑΙΩΜΑΤΩΝ
Για  τα  Δ.Σ. των  Συλλόγων Π.Ε. και ΕΛΜΕ  Πελοποννήσου 

Οι Πρόεδροι :  Ντέμος Αντώνης, Σαρακίνη Κονδυλία  ,  Κάσσιος Δημήτριος,  Γκριντζιά Καίτη ,Μαρκόπουλος Κωνσταντίνος, Ελισάβετ Παπαδοπούλου,  Σβερκούνος Σπύρος, Γκενές Δημήτριος, Κουμουνδούρος Παναγιώτης, Ζαφειρόπουλος Πάνος, Ηλιόπουλος Κώστας, Αντωνόπουλος Παύλος , Βίτσας Θεόδωρος   
